รื้อบ่อน้ํา
วันหนึ่งพ่อตากับลูกเขยพากันไปรื้อบ่อน้ําใช้ พอขุดไปขุดมาพ่อตาไม่รู้ว่าเป็นอะไรท้องไส้ไม่ดี เกิดผายลมออกมา

ลูกเขยรู้สึกเหม็นมากเลยพูดว่า “เหม็นตดหมาตัวไหนครับพ่อ”

พ่อตาโกรธมาก เลยพูดขึ้นว่า “อ้าว ไอ้ทิด ในบ่อนี้ก็มีแต่กูกับมึงเท่านั้น ทําไมมึงพูดงี้ว่ะ” พ่อตาได้แต่แค้นอยู่ในใจ ที่ลูกเขยเรียกตนเองว่าหมา และก็คิดหาโอกาสแก้แค้น พอรื้อบ่อน้ําเสร็จ พ่อตาก็เลยถามลูกเขยว่า “ไอ้ทิด มีเงินมั้ย”

ลูกเขยตอบว่า “มีอยู่ไม่มากเท่าไหร่”

พ่อตาเลยชวน “เล่นโบกกันมั้ยล่ะ” ลูกเขยตกลง ก็เลยพากันเล่นโบก เล่นไปเล่นมา ลูกเขยเสียเงินให้พ่อตาจนหมด

ลูกเขยกําลังติดลมอยากเล่นต่อ เลยขอยืมพ่อตา “พ่อๆ ขอยืมเงินหน่อยพอได้ต่อทุน”

พ่อตาตอบว่า “ยืมไม่ได้หรอกไอ้ทิด กูก็เสียเหมือนกัน”

ลูกเขยเลยโกรธพ่อตามาก เลยพูดขึ้นว่า “โอ้ยไม่รู้เสียให้โคตรพ่อโคตรแม่ใคร เล่นกันอยู่สองคนเท่านั้น”